**Likumprojekta „Grozījumi Bērnu tiesību aizsardzības likumā”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saskaņā ar Ministru kabineta 2015.gada 9.marta rīkojuma “Par Koncepciju “Par adopcijas un ārpusģimenes aprūpes sistēmu pilnveidošanu”” (turpmāk – Koncepcija) Nr.114 3.punktu jautājumu par papildu valsts budžeta līdzekļu piešķiršanu Labklājības ministrijai (turpmāk – Ministrija) adopcijas un ārpusģimenes aprūpes sistēmu pilnveidošanai izskatīt Ministru kabinetā kopā ar visu ministriju un centrālo valsts iestāžu priekšlikumiem jaunajām politikas iniciatīvām likumprojekta “Par valsts budžetu 2016.gadam” un likumprojekta “Par vidēja termiņa budžeta ietvaru 2016., 2017. un 2018.gadam” sagatavošanas un izskatīšanas procesā atbilstoši valsts budžeta finansiālajām iespējām. Ņemot vērā, ka papildu valsts budžeta līdzekļi 2016.gadā netika piešķirti, Ministrija atkārtoti virzīja jautājumu par papildu valsts budžeta līdzekļu piešķiršanu 2017.gadā.  Atbilstoši Ministru kabineta 2016.gada 16.augusta sēdes protokollēmuma Nr.40 59.§ 2.punktam atbalstīts priekšlikums Ministrijas jaunajai politikas iniciatīvai „Alternatīvo ģimenes aprūpes formu attīstība” finansējuma piešķiršanai Koncepcijā paredzēto pasākumu īstenošanai 2017.-2019.gadā ik gadu 4 869 889 euro apmērā, no kuriem precēm un pakalpojumiem ir 543 615 euro, t.sk. psiholoģiskā atbalsta nodrošināšanai (psihologa konsultācijas, atbalsta grupas) 473 305 euro un adoptētāju apmācībām 70 310 euro.  Ministru kabineta 2016.gada 16.augusta sēdes Nr.40 protokollēmuma 59.§ par Informatīvo ziņojumu “Par priekšlikumiem valsts budžeta ieņēmumiem un izdevumiem 2017.gadam un ietvaram 2017.–2019.gadam” 46.punts paredz ministrijām līdz 2016.gada 9.septembrim sagatavot un iesniegt Ministru kabinetā budžeta likumprojektu paketē iekļaujamos likumprojektus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Likumprojekta pirmais pants, izstrādāts, jo Latvija, sākot ar 2015.gada 1.janvāri, apgūst ES struktūrfondu līdzekļus 2014. - 2020.gada plānošanas periodam paredzētajās aktivitātēs. Kā viena no aktivitātēm ir plānota arī bērnu ilgstošās sociālās aprūpes un sociālās rehabilitācijas institūciju deinstitucionalizācija, kā ietvaros plānots arī būtiski palielināt audžuģimeņu, aizbildņu un adoptētāju skaitu.   Audžuģimeņu, aizbildņu un adoptētāju pilnvērtīga pakalpojuma nodrošināšanā ļoti svarīgs ir psiholoģiskais atbalsts un tā pieejamība. Patlaban Valsts programmas bērna un ģimenes stāvokļa uzlabošanai 2016.gadam ietvaros psiholoģiskās konsultācijas adoptētājiem, audžuģimenēm, aizbildņiem, viesģimenēm, ģimenēm ar bērniem krīzes situācijā, bez vecāku gādības palikušiem bērniem, arī pēc pilngadības sasniegšanas, par valsts budžeta līdzekļiem tiek nodrošinātas 11 Latvijas vietās - Kandavā, Liepājā, Rēzeknē, Valmierā, Rīgā, Ventspilī, Dobelē, Madonā, Gulbenē, Jēkabpilī, Daugavpilī.  Savukārt audžuģimeņu, adoptētāju, aizbildņu un viesģimeņu atbalsta grupas Valsts programmas bērnu un ģimenes stāvokļa uzlabošanai 2016.gadam ietvaros par valsts budžeta līdzekļiem vienu reizi mēnesī (vienai grupai) tiek nodrošinātas 20 vietās (Skrundā, Dagdā, Viesītē, Aglonā, Krāslavā, Tukumā, Bauskā, Madonā, Valmierā, Malienā, Gulbenē, Kandavā, Ventspilī, Kuldīgā, Jaunpiebalgā, Zantē, Vānē, Jelgavā, Liepājā, Rēzeknē).  Diemžēl jāatzīst, ka audžuģimenēm, aizbildņiem, adoptētājiem un viesģimenēm nepieciešamo psihologu konsultāciju un atbalsta grupu skaits un pieejamība nav pietiekama. No 2016.gadā piešķirtajiem valsts budžeta līdzekļiem Valsts programmas bērna un ģimenes stāvokļa uzlabošanai ietvaros šogad iespējams nodrošināt 2 500 personām psihologa konsultācijas un 180 atbalsta grupas.  Tādēļ Koncepcija, ņemot vērā, ka patlaban pieejamais atbalsts nav pietiekams, paredz palielināt psiholoģiskā atbalsta saņemšanas iespējas.  Atbilstoši Ministru kabineta 2006.gada 19.decembra noteikumu Nr.1036 “Audžuģimenes noteikumi” 9.punktam Valsts bērnu tiesību aizsardzības inspekcija (turpmāk – Inspekcija) nodrošina audžuģimenēm psiholoģisko palīdzību un informatīvo un metodisko atbalstu, kā arī nodrošina audžuģimeņu apmācību. Savukārt valstiska mēroga vienota atbalsta sniegšanu aizbildņiem spēkā esošais normatīvais regulējums neparedz. Tādejādi ir nepieciešams grozījums Bērnu tiesību aizsardzības likumā, ko nodrošinās izstrādātais likumprojekts (turpmāk – Likumprojekts), kas paredz, ka valsts sniedz arī aizbildņiem psiholoģisko palīdzību un informatīvo un metodisko atbalstu.   1. Likumprojekta otrais pants izstrādāts, jo atbilstoši Ministru kabineta 2015.gada 6.oktobra noteikumiem Nr.575 “Darbības programmas "Izaugsme un nodarbinātība" 9.2.1. specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijā esošām personām" 9.2.1.3. pasākuma "Atbalsts speciālistiem darbam ar bērniem ar saskarsmes grūtībām un uzvedības traucējumiem un vardarbību ģimenē" īstenošanas noteikumi” (turpmāk – MK noteikumi Nr.575) Valsts bērnu tiesību aizsardzības inspekcija īsteno projektu par atbalsta sistēmas izveidošanu bērniem ar uzvedības traucējumiem un saskarsmes grūtībām, viņu likumiskajiem pārstāvjiem vai aprūpētājiem, kā ar pašvaldī8bu speciālistiem, kuri ikdienā strādā ar šiem bērniem. Ņemot vērā, ka MK noteikumi Nr.575 16.1.4.apakšpunkts paredz projekta ietvaros pielāgot Nepilngadīgo personu atbalsta informācijas sistēmu, lai varētu informācijas apstrādi starp iesaistītām institūcijām nodrošināt elektroniski. Ņemot vērā, ka bērnu aprūpes iestādes vadītājs pilda arī ārpusģimenes aprūpē esoša bērna aizbildņa pienākumus, ir nepieciešams papildināt Bērnu tiesību aizsardzības likumā bērnu aprūpes iestādei tiesības lietot Nepilngadīgo personu informācijas atbalsta sistēmu, ne tikai saņemt, bet arī ievadīt nepieciešamo informāciju.   Ņemot vērā, ka projekts pašlaik tiek īstenots, tad, šāds grozījums ir nepieciešams, lai neaizkavētu Eiropas Savienības struktūrfondu apguvi un Valsts bērnu tiesību aizsardzības inspekcija varētu sasniegt rezultatīvos rādītājus atbilstoši MK noteikumiem Nr.575. |
| 3. | Projekta izstrādē iesaistītās institūcijas | Nav attiecināms. |
| 4. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts tieši ietekmē audžuģimenes, aizbildņus, adoptētājus un ārpusģimenes aprūpē esošus bērnus.  Saskaņā ar Inspekcijas apkopoto pārskatu par bāriņtiesu darbu 2015.gadā 2015.gada 31.decembrī bija:   1. 7 281 bāreņi un bez vecāku gādības palikuši, no kuriem aizbildņu ģimenē atradās 4 620 bērni, audžuģimenē – 1 232 bērni un ilgstošā sociālās aprūpes un sociālās rehabilitācijas institūcijā – 1 429 bērni; 2. 3 757 aizbildņi; 3. 585 audžuģimenes; 4. 514 personas, kas ar bāriņtiesas lēmumu atzītas par adoptētājiem.   Atbilstoši Ministrijas apkopotajam statistikas pārskatam par ilgstošas sociālās aprūpes un sociālās rehabilitācijas pakalpojumu sniegšanu 2015.gadā, Latvijā bija 33 pašvaldības vai citas organizācijas bērnu aprūpes iestādēs, kā arī 3 valsts sociālās aprūpes centri, kuros uzturas bērni. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta tiesiskais regulējums nemaina sabiedrības tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Likumprojekts nerada papildus ietekmi uz administratīvajām izmaksām. |
| 4. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | | **2016.gads** | | | Turpmākie trīs gadi (*euro*) | | |
| ***2017*** | ***2018*** | ***2019*** |
| saskaņā ar valsts budžetu kārtējam gadam | | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | | 2 | | 3 | 4 | 5 | 6 |
| 1. Budžeta ieņēmumi: | | ***12 536 332*** | | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | ***12 536 332*** | | 0 | 0 | 0 | 0 |
| Iekšlietu ministrija (Iekšlietu ministrijas Informācijas centram) 02.03.00 “Vienotās sakaru un informācijas sistēmas uzturēšana un vadība”\* | | ***12 273 304*** | | 0 | 0 | 0 | 0 |
| Labklājības ministrija 22.02.00 “Valsts programma bērnu un ģimenes stāvokļa uzlabošanai” | | ***263 028*** | | 0 | 0 | 0 | 0 |
| 1.2. valsts speciālais budžets | |  | |  |  |  |  |
| 1.3. pašvaldību budžets | |  | |  |  |  |  |
| 2. Budžeta izdevumi: | | ***12 555 372*** | | 0 | + 542 805 | + 473 305 | + 473 305 |
| 2.1. valsts pamatbudžets | | ***12 555 372*** | | 0 | + 542 805 | + 473 305 | + 473 305 |
| Iekšlietu ministrija (Iekšlietu ministrijas Informācijas centram) 02.03.00 “Vienotās sakaru un informācijas sistēmas uzturēšana un vadība”\* | | ***12 292 344*** | | 0 | 0 | 0 | 0 |
| Iekšlietu ministrija (Iekšlietu ministrijas Informācijas centram)\*\* | | ***0*** | | 0 | +69 500 | 0 | 0 |
| Labklājības ministrija 22.02.00 “Valsts programma bērnu un ģimenes stāvokļa uzlabošanai” izdevumi precēm un pakalpojumiem (EKK 2000) | | ***263 028*** | |  | +473 305 | +473 305 | +473 305 |
| 2.2. valsts speciālais budžets | |  | |  |  |  |  |
| 2.3. pašvaldību budžets | |  | |  |  |  |  |
| 3. Finansiālā ietekme: | | - 19 040 | | 0 | - 542 805 | - 473 305 | - 473 305 |
| 3.1. valsts pamatbudžets | | - 19 040 | | 0 | - 542 805 | - 473 305 | -473 305 |
| Iekšlietu ministrija (Iekšlietu ministrijas Informācijas centram) \*\* | |  | |  | -69 500 |  |  |
| Labklājības ministrija 22.02.00 “Valsts programma bērnu un ģimenes stāvokļa uzlabošanai” izdevumi precēm un pakalpojumiem (EKK 2000) | |  | |  | -473 305 | -473 305 | -473 305 |
| 3.2. speciālais budžets | |  | |  |  |  |  |
| 3.3. pašvaldību budžets | |  | |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | | 0 | + 69 500 | 0 | 0 |
| 5. Precizēta finansiālā ietekme: | | X | | *0* | -473 305 | -473 305 | -473 305 |
| 5.1. valsts pamatbudžets | | *0* | *0* | *0* | *0* |
| 5.2. speciālais budžets | |  |  |  |  |
| 5.3. pašvaldību budžets | |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | | *\* Finansējums apakšprogrammai norādīts atbilstoši likumam “Par valsts budžetu 2016.gadam” un Finanšu ministrijas rīkojumiem uz 01.09.2016.*  Pasākums Nr.1  Atbilstoši Ministru kabineta 2016.gada 16.augusta sēdes protokollēmuma Nr.40 59.§ 2.punktam atbalstīts priekšlikums Ministrijas jaunajai politikas iniciatīvai „Alternatīvo ģimenes aprūpes formu attīstība” finansējuma piešķiršanu Koncepcijā paredzēto pasākumu īstenošanai 2017.-2019.gadā 4 869 889 euro apmērā, t.sk. psiholoģiskā atbalsta nodrošināšanai (psihologa konsultācijas, atbalsta grupas) – 473 305 euro.Finansējums iekļauts Ministrijas pamatbudžeta maksimāli pieļaujamos valsts budžeta izdevumu kopējos apjomos 2017., 2018. un 2019.gadam.  Lai pilnveidotu pieejamo atbalstu aizbildņiem, audžuģimenēm, adoptētājiem un bāreņiem un bez vecāku gādības palikušiem bērniem, Ministru kabinets ar 2015.gada 9.marta rīkojumu Nr.114 apstiprināja Koncepciju*.* Atbilstoši Ministru kabineta pieņemtajam lēmumam Koncepcijā plānoto pasākumu ieviešanu bija paredzēts uzsākt pakāpeniski, ja valsts budžeta sagatavošanas un izskatīšanas procesā tiktu pieņemts lēmums par papildu līdzekļu piešķiršanu.  2015.gada 31.decembrī kopumā bija 3 757 aizbildņi un 585 audžuģimenes.  Prognozēts, ka aizbildņu un audžuģimeņu skaits 2016.- 2017.gadā ik gadu pieaugs par aptuveni 3%. Plānotais skaits aizbildņu un audžuģimeņu skaits: 2016.gadā – 3 870 aizbildņi un 603 audžuģimenes; 2017.gadā – 3 986 aizbildņi un 621 audžuģimene.  Atbilstoši Valsts programmai bērnu un ģimenes stāvokļa uzlabošanai 2016.gadam psihologa konsultācijām plānotais budžeta finansējums ir 41 500 *euro*, savukārt atbalsta grupām ir 15 000 *euro*. Pašlaik valsts īstenotā psiholoģiskā atbalsta sniegšanas izmaksas ir 13,52 *euro* par 1 konsultāciju, kas nav pietiekami, tādēļ Koncepcija paredz vidējās nepieciešamās individuālā psihologa konsultācijas izmaksas noteikt 25 *euro* apmērā par vienu stundu.  Savukārt atbalstu grupu izmaksas vienai grupai pašlaik ir 68,60 *euro* par 3 stundām (vienas stundas izmaksas – 22,86 *euro*), kas arī ir nepietiekami. Vidējās nepieciešamās vienas atbalsta grupas izmaksas sasniedz 30 *euro* stundā, savukārt viena tikšanās reize ilgst 3 stundas (ieteicamais ilgums), kas nozīmē, ka vienas atbalsta grupas tikšanās reize izmaksā 90 *euro*.  ***Papildus nepieciešamie izdevumi*** *LM* ***pamatbudžeta 22.02.00 apakšprogrammā*** *“Valsts programma bērnu un ģimenes stāvokļa uzlabošanai” (izdevumi precēm un pakalpojumiem) psiholoģisko konsultāciju un atbalsta grupu nodrošināšanai, salīdzinot ar attiecīgajā gadā budžetā plānoto:*  ***Psihologa konsultācijām****:*  2017.gadā: (621 + 3 986) x 25 *euro* – 41 500 *euro* = ***73 675 euro***  ***Atbalsta grupām:***  2017.gadā: (621 + 3 986) x 90 *euro* – 15 000 *euro* = ***399 630 euro***  2018. un 2019.gadā tiek pieņemts, ka rādītāji saglabājas 2017.gada līmenī.  Pasākums Nr.2  Iekšlietu ministrijai (Iekšlietu ministrijas Informācijas centram) budžeta apakšprogrammā 02.03.00 “Vienotās sakaru un informācijas sistēmas uzturēšana un vadība“ izmaiņu veikšanai integrētās iekšlietu informācijas sistēmas apakšsistēmā “Nepilngadīgo personu atbalsta informācijas sistēma” programmatūrā – jaunu datu lauku izveide (izmaiņas ievades formās un meklēšanas formās, izdrukās), jaunas lietotāju lomas izveide, izmaiņu veikšana datu apmaiņas servisos, tehniskās specifikācijas izstrādei, analīzei, projektēšanai un programmatūras izmaiņu izstrādei un testēšanai 2017.gadā nepieciešams papildu finansējums 69 500 *euro* apmērā:  139 cilvēkdienas x 500 *euro* = 69 500 *euro* (ar pievienotās vērtības nodokli) (EKK 5140 “Nemateriālo ieguldījumu izveidošana”).  Nepieciešamos izdevumus plānots segt Ministrijas ERAF projekta “Deinstitucionalizācijas procesu atbalsta informācijas sistēma (1.kārta)” ietvaros.  *\*\*Finansējuma pieprasījums apropriācijas pārdalei no budžeta resora "74. Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" Iekšlietu ministrijai (Iekšlietu ministrijas Informācijas centram) 69 500 euro apmērā 2017.gadā normatīvajos aktos noteiktā kārtībā pēc projekta apstiprināšanas tiks iesniegts Finanšu ministrijā.* | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Cita informācija | | Plānotais finansējuma palielinājums 2017. – 2019.gadam ik gadu 473 305 *euro* apmērā ir daļa no Ministru kabineta 2016.gada 16.augusta sēdē (prot. Nr.40, 59.§ 2.punkts) atbalstītā finansējuma palielinājuma jaunajai politikas iniciatīvai “Alternatīvo ģimenes aprūpes formu attīstība”. Finansējuma palielinājums 2017. – 2019.gadam ir iekļauts Labklājības ministrijas maksimāli pieļaujamā pamatbudžeta izdevumu apjomā 2017., 2018. un 2019.gadam.  Papildus, atbilstoši Ministru kabineta 2016.gada 16.augusta sēdes protokollēmuma Nr.40 59.§ 2.punktam, atbalstītā jaunā politikas iniciatīva „Alternatīvo ģimenes aprūpes formu attīstība” paredz papildu finansējumu apakšprogrammā 22.02.00 “Valsts programma bērnu un ģimenes stāvokļa uzlabošanai” adoptētāju apmācībai izdevumiem precēm un pakalpojumiem 70 310 *euro*.  Minēto normu regulēs grozījumi Ministru kabineta 2003.gada 11.marta noteikumos Nr.111 “Adopcijas kārtība”. Līdz ar to informācija par minēto finansējumu un tā aprēķiniem tiks pievienota noteikumu grozījumu anotācija, kurus plānots virzīt vispārējā kārtībā, nosakot, ka adoptētājiem pirms statusa iegūšanas obligāti no 2017.gada 1.jūlija būs jāapgūst mācību programma. | | | | | |
|  | |  | | | | | |
| **V. Tiesību akta projekta ietekme uz spēkā esošo tiesību normu sistēmu** | | | | | | | | |
| 1. | Nepieciešamie saistītie tiesību aktu projekti | | Likumprojekts izskatāms vienotā paketē ar Finanšu ministrijas sagatavoto likumprojektu „Par valsts budžetu 2017.gadam”. | | | | | |
| 2. | Atbildīgā institūcija | | Labklājības ministrija | | | | | |
| 3. | Cita informācija | | Lai nodrošinātu Koncepcijas pasākumu ieviešanu, vienlaikus Ministrija virzīs grozījumus:   1. likumā “Par valsts sociālo apdrošināšanu”; 2. likumā “Par maternitātes un slimības apdrošināšanu”; 3. Ministru kabineta 2009.gada 22.decembra noteikumos Nr.1534 “Kārtība, kādā piešķir un izmaksā atlīdzību par adoptējamā bērna aprūpi”; 4. Ministru kabineta 2001.gada 5.jūnija noteikumos Nr.230 “Noteikumi par valsts sociālās apdrošināšanas obligātajām iemaksām no valsts pamatbudžeta un valsts sociālās apdrošināšanas speciālajiem budžetiem”; 5. Ministru kabineta 2003.gada 11.marta noteikumos Nr.111 “Adopcijas kārtība”; 6. Ministru kabineta 2009.gada 22.decembra noteikumos Nr.1643 "Kārtība, kādā piešķir un izmaksā pabalstu aizbildnim par bērna uzturēšanu". | | | | | |

|  |
| --- |
| **V Tiesību akta projekta atbilstība Latvijas Republikas starptautiskajām saistībām** |
| *Likumprojekts šo jomu neskar.* |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | 2015.gada 9.martā Ministru kabinets ar rīkojumu Nr.114 apstiprināja Koncepciju, kuras izstrādes gaitā notika konsultācijas ar nevalstiskajām organizācijām, ar kurām Ministrija ir noslēgusi sadarbības līgumus, piemēram, biedrību “Latvijas SOS Bērnu ciematu asociācija”, biedrību “Attīstības centrs ģimenei”, Latvijas Audžuģimeņu biedrību, biedrību “Azote” un citām. Kopumā sabiedriskās organizācijas atzīst koncepcijas projektā ietvertās problēmas un risinājumus un atbalsta adopcijas sistēmas pilnveidošanai piedāvātās izmaiņas, līdz ar to Likumprojekta izstrādā nebija nepieciešams nodrošināt sabiedrības līdzdalību, jo tas paredz Koncepcijā ietverto pasākumu ieviešanu. |
| 2. | Sabiedrības līdzdalība projekta izstrādē |
| 3. | Sabiedrības līdzdalības rezultāti |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| *Likumprojekts šo jomu neskar.* |

Labklājības ministrs J.Reirs

13.09.2016. 13:45

2186

Liepa 67021632

[Linda.Liepa@lm.gov.lv](mailto:Linda.Liepa@lm.gov.lv)